Държавен вестник, бр. 98, 2010 г., стр. 43

БРОЙ  98	
Д Ъ Р Ж А В Е Н  В Е С Т Н И К 	
СТР.  43  
Г л а в а  ч е т в ъ р т а
ПРАВА И ЗАДЪЛЖЕНИЯ НА РЪКОВОДНИ­
ТЕ ОРГАНИ И СЛУЖИТЕЛИТЕ В СМЕТ­
НАТА ПАЛАТА
Ръководни органи и служители в Сметната 
палата
Чл. 23. (1) Ръководни органи на Сметната 
палата са председателят и заместник-предсе­
дателите.
(2) Служители на Сметната палата са 
директорите на дирекции, одиторите и слу­
жителите от администрацията.
Права и задължение по трудови правоотношения
Чл. 24. (1) Трудовите правоотношения на 
служителите на Сметната палата се уреждат 
съгласно разпоредбите на Кодекса на труда.
(2) Ръководните органи на Сметната палата 
имат всички права по трудово правоотноше­
ние, освен тези, които са несъвместими или 
противоречат с тяхното правно положение.
(3) Лицата по ал. 1 са длъжни да спазват 
изискванията на Етичния кодекс на работе­
щите в Сметната палата и наръчника за при­
лагане на Международно признатите одитни 
стандарти и одитната дейност на Сметната 
палата. При неизпълнение на тези изисквания 
на служителите на Сметната палата могат да 
бъдат налагани дисциплинарни наказания при 
условията и по реда, определени в Кодекса 
на труда.
Одитори
Чл. 25. (1) За одитор на Сметната палата 
се назначава лице, което:
1. е с висше образование, с образовател­
но-квалификационна степен „магистър“ и с 
трудов или служебен стаж не по-малко от 
три години, и
2. е преминало успешно изпита за одитор 
в Сметната палата съгласно правилата за 
условията и реда за провеждане на изпит за 
назначаване на одитори в Сметната палата 
или притежава сертификат за одитор;
3. е спечелило конкурс за назначаване по 
реда на правилника за подбор, назначаване, 
обучение, оценка на трудовото изпълнение 
и професионалното развитие на одиторите и 
служителите на Сметната палата.
(2) Одиторските длъжности са одитор, 
старши одитор първа степен, старши одитор 
втора степен и главен одитор. Повишаването 
в длъжност се осъществява съгласно правил­
ника за подбор, назначаване, обучение, оценка 
на трудовото изпълнение и професионалното 
развитие на одиторите и служителите на 
Сметната палата.
(3) За стажант-одитор се назначава лице 
с висше образование, с образователно ква­
лификационна степен „магистър“, което е 
спечелило конкурс, съгласно правилника за 
подбор, назначаване, обучение, оценка на 
трудовото изпълнение и професионалното 
развитие на одиторите и служителите на 
Сметната палата. Стажант-одиторът подпо­
мага одитната дейност.
(4) Одиторите извършват одити в одитни 
екипи. Ръководителите на одитните екипи се 
определят от съответния директор на дирек­
ция и носят отговорност за професионалното 
ръководство и качественото извършване на 
одитите.
Несъвместимост за заемане на длъжност
Чл. 26. (1) За служители на Сметната палата 
се назначават лица, които не са осъждани за 
умишлено престъпление от общ характер и 
не са лишени по съдебен ред от правото да 
заемат съответната длъжност.
(2) При настъпване на промени в обстоя­
телствата по ал. 1 лицата са длъжни да уве­
домят писмено в 7-дневен срок председателя, 
който е задължен да предприеме действия в 
съответствие със законовите му правомощия.
Стаж
Чл. 27. (1) Стажът на директорите на 
дирекции, одиторите и служителите от ад­
министрацията на ръководни длъжности и 
експертни длъжности с ръководни функции, 
придобит на съответните длъжности в Смет­
ната палата, се признава за служебен стаж 
по специалността при кандидатстване за на­
значаване на длъжности, за които се изисква 
служебен стаж по специалността.
(2) Стажът на лицата с висше юридиче­
ско образование, придобит на длъжности в 
Сметната палата, се зачита за стаж по чл. 164, 
ал. 1 – 5 от Закона за съдебната власт и по 
чл. 8, ал. 1, т. 3 от Закона за нотариусите и 
нотариалната дейност.
Право на представително облекло
Чл. 28. Служителите на Сметната палата 
имат право на представително облекло на 
стойност до три минимални месечни работ­
ни заплати за страната, като средствата се 
осигуряват с нейния бюджет. 
Отличия и награди
Чл. 29. Служителите на Сметната палата 
могат да бъдат награждавани еднократно с 
отличия и с предметни или парични награди 
до размера на основната месечна заплата за 
изпълнение на определени задачи в рамките 
на разполагаемите средства по бюджета за 
съответната година. Отличията и наградите 
и условията за присъждането им се определят 
с правилника за устройство и организация на 
дейността на Сметната палата.
Забрана за извършване на платена дейност
Чл. 30. (1) Директорите на дирекции и 
одиторите не могат да заемат друга платена 
длъжност или да извършват друга платена